1996ൽ ഒരു ഓൺലൈൻ പ്രൊപ്പോസലിലൂടെയാണ് ഡേവിഡ് മൂർ ക്യാനഡയിൽ ഈ പദ്ധതി ആരംഭിച്ചത്. ഓൺലൈനിലുള്ള വിവിധ സന്നദ്ധപ്രവർത്തകരുടെ സേവനം ഉപയോഗപ്പെടുത്തി ഒരു ഫ്ലൈറ്റ് സിമുലേറ്റർ വികസിപ്പിക്കുന്നതിനായുള്ള ഒരു പ്രൊപ്പോസൽ അദ്ദേഹം അവതരിപ്പിച്ചു. മൈക്രോസോഫ്റ്റ് ഫ്ലൈറ്റ് സിമുലേറ്റർ പോലുള്ള പ്രൊപ്രിയേറ്ററി സോഫ്റ്റ്‍വെയറുകൾക്ക് പകരമായി ഒന്ന് നിർമ്മിക്കുക എന്ന ഉദ്ദേശത്തിലാണ് അദ്ദേഹം ഈ പ്രൊപ്പോസൽ വച്ചത്. ഫ്ലൈറ്റ് സിമുലേറ്റർ വളരെ വ്യത്യസ്തമായ 3ഡി റെന്ററിംഗ് കോഡ് ഉപയോഗിച്ചാണ് ആദ്യ പതിപ്പ് ഇറക്കിയത്. 1997ൽ കുർടിസ് ഓൽസൺ ആണ് ഓപ്പൺജിഎൽ അടിസ്ഥാനപ്പെടുത്തിയുള്ള 3ഡി പതിപ്പിന്റെ വികസനത്തിന് നേതൃത്വം കൊടുത്തത്. മറ്റ് വിവിധ ഓപ്പൺസോഴ്സ് ഘടകങ്ങളും ഫ്ലൈറ്റ് ഗിയർ പ്രൊജക്റ്റിലേക്ക് ചേർക്കപ്പെടുകയുണ്ടായി. നാസ വികസിപ്പിച്ച ലാർക്സിം ഫ്ലൈറ്റ് മോഡലും സ്വതന്ത്രമായി ലഭ്യമായ ഉയരത്തിന്റെ വിവരങ്ങളും ഇപ്പോൾ ഇതിലുണ്ട്. 1997ൽ ഓപ്പൺജിഎൽ അടിസ്ഥാനപ്പെടുത്തിയുള്ള ആദ്യത്തെ ബൈനറികൾ പുറത്തുവന്നു.

2014 ജൂണിൽ ഹോണ്ട അഭിഭാഷകർ ഒരു നീക്കംചെയ്യൽ അഭ്യർത്ഥന പുറപ്പെടുവിച്ചു, അതിൽ സിമുലേറ്ററിലെ ഹോണ്ടജെറ്റ് മോഡൽ ഹോണ്ടയുടെ വ്യാപാരമുദ്രകളെ ലംഘിക്കുന്നുവെന്ന് അവകാശപ്പെട്ടു. തുടർന്ന്, നിയമപരമായ കാരണങ്ങളാൽ സിമുലേറ്ററിൽ നിന്ന് നീക്കം ചെയ്ത ആദ്യ മോഡലായി ഹോണ്ടജെറ്റ് മാറി. 

വാണിജ്യ പുനർവിതരണം
ചരിത്രം
സർവകലാശാലകൾ
അപ്ലിക്കേഷനുകളും ഉപയോഗങ്ങളും